Document ID: 31983R1886

*****
ΚΑΝΟΝΙΣΜΟΣ (ΕΟΚ) αριθ. 1886/83 ΤΗΣ ΕΠΙΤΡΟΠΗΣ
της 11ης Ιουλίου 1983
για την τροποποίηση του κανονισμού (ΕΟΚ) αριθ. 1354/83 για τις γενικές λεπτομέρειες της διακίνησης και της χορήγησης αποκορυφωμένου γάλακτος σε σκόνη, βουτύρου και βουτυρελαίου στο πλαίσιο της επισιτιστικής βοήθειας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 6 παράγραφος 7 και το άρθρο 7 παράγραφος 5,
Εκτιμώντας:
ότι, στα πλαίσια των προγραμμάτων επισιτιστικής βοήθειας που θέσπισαν οι κανονισμοί (ΕΟΚ) αριθ. 1399/81, (ΕΟΚ) αριθ. 1400/81, (ΕΟΚ) αριθ. 1401/81 και (ΕΟΚ) αριθ. 1402/81 (3), (ΕΟΚ) αριθ. 1037/82 και (ΕΟΚ) αριθ. 1038/82, (ΕΟΚ) αριθ. 1039/82 και (ΕΟΚ) αριθ. 1040/82 (4) του Συμβουλίου, οι επίσημες επιστολές μεταξύ της Επιτροπής και των δικαιούχων της βοήθειας διευκρινίζουν τους όρους παράδοσης της βοήθειας·
ότι, για ορισμένους δικαιούχους, οι όροι παράδοσης που αναφέρουν οι επίσημες επιστολές έχουν ήδη καθοριστεί βάσει των διατάξεων του κανονισμού (ΕΟΚ) αριθ. 303/77 της Επιτροπής της 14ης Φεβρουαρίου 1977 περί γενικών λεπτομερειών εφαρμογής σχετικά με τη χορήγηση αποκορυφωμένου γάλακτος σε σκόνη και βουτυρελαίου στα πλαίσια της επισιτιστικής βοήθειας (5)· ότι ο κανονισμός (ΕΟΚ) αριθ. 1354/83 της Επιτροπής (6) τροποποίησε, από την 1η Ιουλίου 1983, τις διατάξεις όσον αφορά τους όρους παράδοσης της βοήθειας· ότι, για να μπορέσουν να εξακολουθήσουν να ισχύουν οι δεσμεύσεις που ελήφθησαν βάσει του κανονισμού (ΕΟΚ) αριθ. 303/77, πρέπει να μετατεθεί ένα μήνα αργότερα η ημερομηνία εφαρμογής των νέων διατάξεων·
ότι τα μέτρα που προβλέπονται στον παρόντα κανονισμό είναι σύμφωνα με τη γνωμοδότηση της Επιτροπής Διαχειρίσεως του Γάλακτος και των Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ημερομηνία «1η Ιουλίου 1983» που αναφέρεται στο άρθρο 31 του κανονισμού (ΕΟΚ) αριθ. 1354/83 αντικαθίσταται από την ημερομηνία «1η Αυγούστου 1983.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 11 Ιουλίου 1983.

Labels: 3
17
5